《茅山》
宋代·陈埙

三茅高出七山巅，顿隔尘沙道路千。
灵籁萧萧风笛弄，奇形奕奕陇牛眠。
人间已有嘉平帝，地下谁通句曲天。
幸喜吾庐居在此，时从寄傲任悠然。

作者简介：（1197—1241）宋庆元鄞县人，字和仲。史弥远甥。宁宗嘉定十年进士。尝师事杨简。理宗即位，累迁太常博士。议政与弥远不合，出通判嘉兴府。弥远卒，召为枢密院编修官，首论天下安危在宰相，而历来所任多不得人。旋被宦官陈洵益嗾御史劾之，出知常州，改衢州。迁浙西提点刑狱。以吏部侍郎召为国子司业，复以言事罢去。